周天爵

周天爵（），字敬修，山東東阿縣人。清朝政治人物。

 生平 
嘉慶十六年（1811年）進士，歸班銓選。道光四年（1824年），授安徽懷遠縣知縣，調阜陽縣。天爵少年以堅苦自立，篤信王守仁之學，上任之後，盡心民事，嚴刑峻法。連升宿州知州、廬州府知府、廬鳳潁泗道。所至捕盜，無漏網者。道光十五年（1835年），擢江西按察使，仍調安徽，遷陝西布政使。道光十七年（1837年），署漕運總督，不久實授。

道光十八年，調署湖廣總督，不久，授河南巡撫，擢閩浙總督，皆未能成行。調授湖廣總督。周天爵對下屬嚴酷，下屬多有怨恨者。道光二十年（1840年），己革大冶知縣孔廣義揭訐多款，周天爵置之不問。宣宗得知此事，對周天爵嚴厲斥責，議革職留任。又有言官彈劾其濫用酷刑，與孔廣義之言略同，宣宗明侍郎麟魁、吳其濬往按查實，撤天爵職，遷戍伊犂。

道光二十一年（1841年），命赴廣東交靖逆將軍奕山差遣，隨即免罪，留廣東效力。道光二十二年（1842年），授四品頂戴，候補知府，調江蘇辦理清江防務。署漕運總督，兼署南河總督。道光二十三年（1843年），再次因濫刑及失察下屬被吏議，上疏請求去職，宣宗命其以二品頂戴退休。

道光末年，太平天國運動爆發，經尚書杜受田向文宗推薦，周天爵起為廣西巡撫，偕同欽差大臣李星沅督剿。咸豐元年春，親率兵與向榮會剿洪秀全太平軍。詔加天爵總督銜，專辦軍務。周天爵已年近八旬，每戰都親臨前敵，但與李星沅、向榮均不和睦。李星沅病卒之後，周天爵暫署欽差大臣。太平軍經武宣改道象州，周天爵相持日久，因無功褫總督銜，回省城暫署巡撫。不久召京。

咸豐二年（1852年），太平軍北上兩湖，周天爵正僑居宿州，奉命偕同安徽巡撫蔣文慶組織防務。次年，疏請江蘇、山東、安徽、河南籌辦團練。隨即太平軍攻陷省會安慶，蔣文慶殉國，周天爵任安徽巡撫，苦苦支撐，因病卒於軍中，由袁甲三代領其軍。朝廷追贈尚書銜。周天爵並非翰林出身，卻破例特諡文忠。《清史稿》有傳。《清史稿·卷三九三》：周天爵，字敬修，山東東阿人。嘉慶十六年進士，歸班銓選。道光四年，授安徽懷遠知縣，調阜陽。天爵少以堅苦自立，篤信王守仁之學。及為令，盡心民事，廉介絕俗，皖北盜賊橫恣，與胥吏通，天爵極刑痛懲之。有劾其殘酷者，總督蔣攸銛奏言：「天爵愛民如子，嫉惡如仇，古良吏也。」由是受宣宗之知，諭曰：「不避嫌怨之員，最為難得，小過可宥之。」連擢宿州知州、廬州知府、廬鳳潁泗道。所至捕盜魁，無漏網者。十五年，擢江西按察使，仍調安徽，遷陝西布政使。十七年，署漕運總督，尋實授。時漕務積弊，運丁水手尤恣悍，特用天爵嚴馭之，劾衛官十二員以儆眾，詔褒勉之。十八年，調署湖廣總督，尋授河南巡撫，擢閩浙總督，皆未行，調授湖廣總督。漢口鎮為商船所聚，苦盜。川匪充鉛船水手，每行劫殺人；陝、楚交界奸徒掠販婦女，並為民害：天爵捕治如律，劾失察有司及承審縱延者，悉褫其職。荊州沿江舊於冬季委員巡緝盜賊，天爵謂屬具文，罷之；遴幹吏暗偵，與地方官掩捕，以獲盜多寡定功過。襄陽匪徒傳習牛八邪教，又有天主、十字各教，捕誅數十人。每有疏陳，宣宗輒手詔褒嘉。連年水災，濱江、濱漢隄垸多壞，疏請依治黃河法，遇險立挑壩，並以草護隄；飭治河州縣，有大工解任專治，立限保工，限內失事者罰，紳董亦如之；漢水多灣曲，立磚石斗門以備蓄洩：並如議行。天爵馭吏嚴，多怨者。二十年，己革大冶知縣孔廣義揭訐多款，天爵置不問。事上聞，嚴斥之，議革職留任。尋言官劾天爵酷刑，與廣義言略同，命侍郎麟魁、吳其濬往按，得天爵信任候補知縣楚鏞用非刑，外委黃雲邦誣執良民諸狀，上震怒，褫天爵職，戍伊犂。二十一年，命赴廣東交靖逆將軍奕山差遣，尋免罪，留粵效力。二十二年，予四品頂戴，以知府候補，調江蘇辦理清江防務。海防事竣，留治淮、揚善後事宜，尋予二品頂戴，署漕運總督，兼署南河總督。二十三年，因濫刑及失察漕書私鐫關防，連被吏議，疏請去職，命以二品頂戴休致。久之，廣西賊起，日益熾。文宗御極，求知兵大臣，尚書杜受田以天爵對，遂起廣西巡撫，偕欽差大臣李星沅辦賊。咸豐元年春，親率兵與向榮會剿金田匪洪秀全等。賊竄武宣東鄉，合擊於東嶺村，力戰，兵有退者，天爵手刃之，援桴鼓而前，賊始卻。時懷集、賀縣及都康、下雷土司，淩雲、東蘭、橫州、博白並有匪踞，檄各屬力行團練，合力防剿。詔加天爵總督銜，專辦軍務，以布政使勞崇光攝巡撫事。天爵年近八旬，每戰親臨前敵，惟與李星沅、向榮皆不協。星沅既疏請特簡總統督師，尋病歿，命天爵暫署欽差大臣。賊由武宣竄象州，詔斥天爵等相持日久，不能制賊，褫總督銜，解軍務，回省暫署巡撫。洎賽尚阿至軍，議復不合，自陳衰病，詔命來京。既至，連召對十一次，極言軍事，文宗為之動容，然方倚賽尚阿，亦未盡用其言。二年，粵匪擾及兩湖，天爵僑居宿州，命偕安徽巡撫蔣文慶治防務。三年，疏陳廬、鳳為江淮要區，赴正陽關撫舊捻張鳳山等一千二百人用之，請江蘇、山東、安徽、河南舉行團練。未幾，安慶陷，文慶死之。命天爵署安徽巡撫，尋實授。江寧亦陷，天爵請扼黃河杜賊北竄，辭巡撫專任兵事。命以兵部侍郎銜督師剿宿州、懷遠、蒙城、靈壁捻匪。北路漸清，進規廬、鳳，擒定遠捻首陸遐齡，散其眾四千餘，被褒賚。疏論廬州知府胡元煒劣跡，請革職逮治，巡撫李嘉端置不問。元煒通賊內應，廬州陷，江忠源死之。粵匪踞臨淮關，天爵外遏來賊，內清土匪，孤軍支拄。方奉命往援廬州，以疾卒於軍。上震悼，詔嘉其秉性忠直，勇敢有為，心地品行迥超流俗，追贈尚書銜，依贈官賜卹，特諡文忠，不由內閣擬上；擢其子光碧都司，賜光岳舉人。

註釋

參考文獻
趙爾巽等，《清史稿》，中華書局點校本。

 延伸阅读 


外部連結
周天爵 东阿县政府门户网站

Tian
Category:東阿人
Category:清朝懷遠縣知縣
Category:清朝阜陽縣知縣
Category:清朝宿州知州
Category:清朝廬州府知府
Category:清朝江西按察使
Category:清朝陝西布政使
Category:清朝漕運總督
Category:清朝廣西巡撫
Category:清朝安徽巡撫
Category:諡文忠